钦定古今图书集成/理学汇编/学行典/第198卷 > 刘从凤
## 钦定古今图书集成/理学汇编/学行典/第198卷 > 刘从凤

按《武昌府志》：“刘从凤，咸宁人。遗腹子母周氏梦凤止
其舍，因名焉。补邑庠生。母卒，既葬，从凤与妻饶氏徙
居墓侧，朝夕哀慕。一夕，母忽来舍曰：‘吾生矣’。言语如
平时。人皆谓刘母复生。积十年，母忽曰：‘吾死魄也。感
儿媳至孝，魂得凭依来此。阴阳间隔，安得长为幻惑，
将从此逝矣’。遂不见。从凤号呼不已，母空中语曰：‘儿
无过哀，其以孝训子孙可耳’。”嘉靖中，命与杨遇春同
勒石。